Eñ a lavaras dezho: N'hoc'h eus ket lennet ar pezh a reas David, p'en devoa naon, eñ hag ar re a oa gantañ?    Penaos ez eas e ti Doue, hag e tebras baraoù a ginnig, a oa arabat dezhañ o debriñ, kennebeut d'ar re a oa gantañ, met d'ar veleien hepken?    Pe, n'hoc'h eus ket lennet er lezenn penaos en deizioù sabad, ar veleien a dorr ar sabad en  templ, hag ez int divlam?    Met, me a lavar deoc'h, bez' ez eus amañ un dra bennak brasoc'h eget an templ.    Mar goufec'h ar pezh a dalv kement-mañ: Kemer a ran plijadur en drugarez ha neket en aberzhoù, n'ho pefe ket kondaonet tud didamall.    Rak Mab an den a zo mestr war ar sabad.    O vezañ aet ac'hane, Jezuz a yeas er sinagogenn.